A4-0009/98

Ψήφισμα σχετικά με την Πράσινη Βίβλο της Επιτροπής για τις γενικές αρχές της νομοθεσίας τροφίμων στην Ευρωπαΐκή Ένωση (COM(97)0176 - C4-0213/97)

Το Ευρωπαΐκό Κοινοβούλιο,

- έχοντας υπόψη την Πράσινη Βίβλο της Επιτροπής (COM(97)0176 - C4-0213/97),

- έχοντας υπόψη την ανακοίνωση της Επιτροπής σχετικά με την υγεία των καταναλωτών και την ασφάλεια των τροφίμων (COM(97)0183),

- επισημαίνοντας τα αποτελέσματα δύο διασκέψεων που διοργανώθηκαν από κοινού από το Ευρωπαΐκό Κοινοβούλιο και την Επιτροπή, δηλαδή τη διάσκεψη για τις ζωοτροφές (1-2 Ιουλίου 1997, Βρυξέλλες) καθώς και τη διάσκεψη για τη νομοθεσία και την πολιτική τροφίμων (3-4 Νοεμβρίου 1997, Βρυξέλλες),

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών καθώς και τις γνωμοδοτήσεις της Επιτροπής Γεωργίας και Ανάπτυξης της Υπαίθρου και της Επιτροπής Αλιείας (A4-0009/98),

Α. εκτιμώντας ότι η Πράσινη Βίβλος της Επιτροπής επιδιώκει να δρομολογήσει ένα δημόσιο διάλογο σχετικά με τη σημερινή κατάσταση της νομοθεσίας τροφίμων σε κοινοτικό επίπεδο, ενώ θα πρέπει στο πλαίσιο αυτό να τεθεί ειδικότερα το ερώτημα κατά πόσον η σημερινή νομοθετική κατάσταση ανταποκρίνεται στις ανάγκες των καταναλωτών, των παραγωγών (γεωργία και βιομηχανία) και των εμπόρων,

Β. έχοντας υπόψη ότι η νομοθεσία που εξετάζεται επί του παρόντος σχετικά με την ευθύνη και την εγγύηση για όλα τα προΐόντα συμπεριλαμβανομένων και των προκαταρκτικών προΐόντων, απαιτεί εμπεριστατωμένη διαβούλευση με τις άμεσα θιγόμενες ομάδες ατόμων,

Γ. εκτιμώντας ότι η Πράσινη Βίβλος υποβλήθηκε σε περίοδο που σηματοδοτεί την αλλαγή της οργανωτικής δομής των υπηρεσιών της Επιτροπής και των επιστημονικών συμβουλευτικών υπηρεσιών και, λόγω της κρίσεως της σπογγώδους εγκεφαλοπάθειας των βοοειδών (ΣΕΒ), λαμβάνει χώρα μια επαναξιολόγηση των τομέων της ασφάλειας των τροφίμων και της προστασίας των καταναλωτών,

Δ. εκτιμώντας ότι η συγχρόνως με την Πράσινη Βίβλο για τη νομοθεσία τροφίμων προαναφερόμενη ανακοίνωση της Επιτροπής σχετικά με την υγεία των καταναλωτών και την ασφάλεια των τροφίμων αποτελεί μια πολύ σημαντική συμπλήρωση,

Ε. εκτιμώντας ότι η έκθεση προόδου της Επιτροπής όσον αφορά τα πορίσματα της εξεταστικής επιτροπής για τη ΣΕΒ καθώς και η έκθεση της διάδοχης επιτροπής για τη ΣΕΒ θα πρέπει να ληφθούν υπόψη στις νομοθετικές προτάσεις, ώστε να δοθεί ακριβής απάντηση στις πολυάριθμες επικρίσεις που διατύπωσε η Επιτροπή Περιβάλλοντος, Δημόσιας Υγείας και Προστασίας των Καταναλωτών σχετικά με την προκαταρκτική έκθεση που είχε παρουσιάσει η Ευρωπαΐκή Επιτροπή,

ΣΤ. εκτιμώντας ότι η αποφασισθείσα στη Διάσκεψη Κορυφής του Άμστερνταμ τροποποίηση των άρθρων 129 (ιδίως δε την παράγραφο 4β) και 129 Α της Συνθήκης αποτελούν μία σημαντική διεύρυνση και νομοθετική βάση για τις κοινοτικές πολιτικές σχετικά με την προληπτική προστασία της υγείας και την προστασία των καταναλωτών,

Ζ. λαμβάνοντας υπόψη ότι δεν είναι αρκετό για την κατοχύρωση της ασφάλειας των τροφίμων το γεγονός ότι η Επιτροπή έχει διαχωρίσει τις επιστημονικές συμβουλές και τον έλεγχο από την πολιτική για τα τρόφιμα, και ότι έχει εγκρίνει ένα εσωτερικό εγχειρίδιο εργασίας για να διασφαλίσει τη συστηματική ενσωμάτωση των ανησυχιών σχετικά με τον τομέα των καταναλωτών και της δημόσιας υγείας κατά τον καθορισμό και την εφαρμογή της πολιτικής για τα τρόφιμα,

Η. εκτιμώντας ότι με τη σύναψη της συμφωνίας για το Παγκόσμιο Εμπόριο (ΠΟΕ) η εξωτερική διάσταση αποκτά όλο και περισσότερη σημασία και στο πλαίσιο της ευρωπαΐκής νομοθεσίας τροφίμων,

Θ. εκτιμώντας ότι για τις εισαγωγές και τις εξαγωγές τροφίμων από τρίτες χώρες θα πρέπει να ισχύουν οι ίδιες απαιτήσεις όπως και στα τρόφιμα που παράγονται στο εσωτερικό της Κοινότητας για την ενιαία αγορά,

Ι. εκτιμώντας ότι η μελλοντική μεταρρύθμιση της Κοινής Αγροτικής Πολιτικής καθώς και η Agenda 2000 σχετικά με την προετοιμασία για τη διεύρυνση της Κοινότητας προς ανατολάς θα πρέπει να υλοποιηθούν σε συνάρτηση με το πλαίσιο των αρχών που έχουν καθοριστεί ως αποτέλεσμα της Πράσινης Βίβλου,

ΙΑ. εκτιμώντας ότι το υψηλό επίπεδο της δημόσιας υγείας εξαρτάται αποφασιστικά από την εφαρμογή αυστηρών υγειονομικών διατάξεων στον τομέα των τροφίμων και τον κτηνιατρικό τομέα,

ΙΒ. έχοντας υπόψη ότι η Επιτροπή έχει ήδη υιοθετήσει θετικές δραστηριότητες για τη θέσπιση 14 μεμονωμένων οδηγιών από τον τομέα της παραγωγής και της κυκλοφορίας στην αγορά τροφίμων ζωικής προέλευσης,

ΙΓ. λαμβάνοντας υπόψη ότι τα περισσότερα κράτη μέλη δεν εφαρμόζουν την οδηγία 92/117/ΕΟΚ σχετικά με τα μέτρα κατά των ζωονόσων (όπως για παράδειγμα τη σαλμονέλα) με αποτέλεσμα τη συγκλονιστική και απαράδεκτη αντίδραση του Συμβουλίου για την καθυστέρηση των ημερομηνιών εφαρμογής,

ΙΔ. εκτιμώντας ότι η ποιότητα των τροφίμων επηρεάζεται σε μεγάλο βαθμό από την κατάσταση του περιβάλλοντος (π.χ. πόσιμο ύδωρ, ποιότητα του εδάφους και του αέρα καθώς και διαχείριση των απορριμμάτων) και κατά συνέπεια από τη νομοθεσία για το περιβάλλον,

ΙΕ. έχοντας υπόψη ότι στο παρελθόν επετεύχθησαν σημαντικές πρόοδοι σε ό,τι αφορά το υψηλό επίπεδο προστασίας των καταναλωτών κατά τη δημιουργία της ενιαίας αγοράς, ενώ η διασφάλιση της ελεύθερης κυκλοφορίας των αγαθών εξακολουθεί να έχει ιδιαίτερη σημασία και για το μέλλον,

ΙΣΤ. λαμβάνοντας υπόψη ότι, εκτός αυτού, η ποιότητα εξαρτάται ευρέως από τις μεθόδους καλλιέργειας και κτηνοτροφίας, δεδομένου ότι η εντατική παραγωγή απαιτεί αναπόφευκτη προσφυγή σε χημικές εισροές, φαρμακευτικά παρασκευάσματα και διάφορα πρόσθετα, τα υπολείμματα των οποίων εξακολουθούν να βρίσκονται στα τρόφιμα,

ΙΖ. εκτιμώντας ότι η ισχύουσα σήμερα νομοθεσία τροφίμων της Κοινότητας είναι εξαιρετικά ασαφής και θα πρέπει να διαμορφωθεί κατά τρόπο ευσύνοπτο που να διευκολύνει την εφαρμογή της και να συμβάλει στην ενίσχυση της ανταγωνιστικότητας και της περαιτέρω αναπτύξεως της εσωτερικής αγοράς,

ΙΗ. λαμβάνοντας υπόψη ότι η Επιτροπή θα πρέπει να ελέγξει τον τρόπο με τον οποίο οι εθνικές αρχές εφαρμόζουν τις μεμονωμένες διατάξεις στα αντίστοιχα κράτη μέλη, ενώ σκοπεύει να εκπονήσει ανακοίνωση για τη σχετική εφαρμογή των κοινοτικών διατάξεων,

ΙΘ. εκτιμώντας ότι η ανταγωνιστικότητα της ευρωπαΐκής βιομηχανίας και οι εξαγωγικές δυνατότητες των παραγομένων τροφίμων συνδέονται στενά με θέματα ποιότητας,

Κ. εκτιμώντας ότι η αμοιβαία αναγνώριση προωθεί την ελεύθερη κυκλοφορία αγαθών και ως εκ τούτου ευνοεί την διαφοροποίηση της προσφοράς και τη διάδοση περιφερειακών προΐόντων,

ΚΑ. εκτιμώντας ότι οι εκούσιες συμφωνίες ή αυτοδεσμεύσεις της βιομηχανίας αποτελούν ένα αποτελεσματικό μέσο για τη συμπλήρωση των γενικών θεμελιωδών αρχών και των ελάχιστων προτύπων για τη διασφάλιση της προστασίας των καταναλωτών που ορίζει η νομοθεσία, ωστόσο εκτός από την απαραίτητη διαφάνεια των συνθηκών και τις ιδιαιτερότητες των ΜΜΕ θα πρέπει να ληφθεί μέριμνα ώστε αυτές να διασφαλίζουν την απαραίτητη προστασία των καταναλωτών,

ΚΒ. εκτιμώντας ότι η στο στάδιο διαβουλεύσεων ευρισκόμενη νομοθεσία σχετικά με την ευθύνη και την εγγύηση για όλα τα προΐόντα, συμπεριλαμβανομένων και αυτών της πρωτογενούς παραγωγής, αποτελεί σημαντικό βήμα προκειμένου να επανακτηθεί η εμπιστοσύνη των καταναλωτών,

ΚΓ. έχοντας υπόψη ότι ορισμένα θέματα της Πράσινης Βίβλου έχουν ήδη συζητηθεί τόσο λεπτομερώς ώστε μπόρεσαν να εκπονηθούν σχετικές νομοθετικές προτάσεις (π.χ. οδηγία για τα τρόφιμα), ενώ άλλα χρήζουν περαιτέρω εξέτασης στα πλαίσια της ανακοίνωσης της Επιτροπής (π.χ. πολιτική για τα τρόφιμα),

ΚΔ. εκτιμώντας ότι πολλές, χρόνιες κυρίως ασθένειες, οφείλονται στη διατροφή,

ΚΕ. εκτιμώντας ότι τα τρόφιμα δεν αποτελούν ένα συνηθισμένο εμπόρευμα, δεδομένου ότι οι καταναλωτές συνδέουν με τη διατροφή τους πολλά, συχνά πολύ προσωπικά αισθήματα και αντιλήψεις,

1. χαιρετίζει την Πράσινη Βίβλο της Επιτροπής ως σημαντική συμβολή για τη δρομολόγηση ενός διαλόγου σχετικά με τη σημερινή κατάσταση, καθώς και το μέλλον της κοινοτικής νομοθεσίας τροφίμων 7

2. καλεί την Επιτροπή να υποβάλει προτάσεις για σαφείς και εκτεταμένους ορισμούς για τις χρησιμοποιούμενες έννοιες (π.χ. τρόφιμα, κυκλοφορία στην αγορά, καταναλωτές, επιπρόσθετες ουσίες κλπ) οι οποίες θα πρέπει να ισχύουν για όλες τις ειδικές και λεπτομερείς ρυθμίσεις 7

3. καλεί την Επιτροπή να υποβάλει προτάσεις για την διά νόμου καθιέρωση της γενικής υποχρέωσης να διατίθενται στην αγορά μόνον ασφαλή, υγιή και κατάλληλα για ανθρώπινη κατανάλωση τρόφιμα 7

4. καλεί την Επιτροπή να υποβάλει επίσης προτάσεις για τη διαμόρφωση μιας πολιτικής τροφίμων σε κοινοτικό επίπεδο με στόχο μια υγιεινή διατροφή και την αντίστοιχη ποιότητα των τροφίμων 7

5. καλεί την Επιτροπή να προωθήσει, στο πλαίσιο των προγραμμάτων δράσεως για την προστασία της υγείας, μια αντίστοιχη διαπαιδαγώγηση σε θέματα διατροφής και υγείας ούτως ώστε να εξοπλισθεί καλύτερα ο καταναλωτής έναντι των διαφόρων πηγών πληροφόρησης και να είναι σε θέση να προβαίνει σε υπεύθυνες επιλογές τόσο ως προς τις αγοραστικές του συνήθειες όσο και ως προς τη σύνθεση της διατροφής του και καλεί εκτός αυτού την Επιτροπή να διασφαλίσει ότι οι καταναλωτές θα έχουν πρόσβαση σε υγιή και ποιοτικά άριστα τρόφιμα 7

6. διαπιστώνει ότι στην αισθητά αναπτυσσόμενη αγορά περιφερειακών προΐόντων, θα πρέπει να προσδιορισθούν σημεία εκκίνησης εις ό,τι αφορά την ασφάλεια, την υγεία και την επισήμανση, και καλεί την Επιτροπή να υποβάλει τις σχετικές προτάσεις 7

Απλοποίηση και επανεξέταση των ισχυουσών κοινοτικών διατάξεων

7. τονίζει ότι η επιλογή των μέσων - νομοθεσία, αμοιβαία αναγνώριση, εκούσιες συμφωνίες - θα πρέπει πάντοτε να λαμβάνει χώρα κατά τέτοιο τρόπο ώστε να διασφαλίζεται η ασφάλεια των τροφίμων και η προληπτική προστασία της υγείας κατά τον πλέον αποτελεσματικό και εύχρηστο τρόπο 7

8. υποστηρίζει την άποψη, όπως αναφέρεται στην Πράσινη Βίβλο, ότι ένας ρυθμισμένος τομέας τροφίμων θα πρέπει να διασφαλίζει ένα υψηλό επίπεδο προστασίας των καταναλωτών και της δημόσιας υγείας και ότι θα πρέπει να διατηρηθούν οι υφιστάμενες εγγυήσεις 7

9. καλεί την Επιτροπή και τα κράτη μέλη να θεσπίσουν σε τομείς που απαιτούν απόλυτη εναρμόνιση, όπως για παράδειγμα στους τομείς της σήμανσης και της ποιότητας των ποσίμων υδάτων, κανονισμούς επί τη βάσει του άρθρου 100Α της Συνθήκης ΕΚ 7

10. καλεί την Επιτροπή να υποβάλει πρόταση σχετικά με μια οδηγία-πλαίσιο για τον τομέα των τροφίμων 7

11. καλεί την Επιτροπή να συμπληρώσει και να προσαρμόσει αντίστοιχα τη νομοθεσία περί υγιεινής των τροφίμων στην οδηγία-πλαίσιο για τα τρόφιμα, ώστε να προκύψει μεγαλύτερη ασφάλεια εφαρμογής στη σχετική νομοθεσία 7

12. καλεί την Επιτροπή, στο πλαίσιο της επανεξετάσεως των κοινοτικών διατάξεων, να επικεντρώσει την προσοχή της στις αντιφατικές νομοθετικές ρυθμίσεις και τα κενά και να υποβάλει ενδεχομένως αντίστοιχες προτάσεις τροποποιήσεως κυρίως στους τομείς της κυκλοφορίας στην αγορά και σήμανσης (μέθοδοι παραγωγής, νέες επιπρόσθετες ουσίες, ένζυμα, προσθήκη βιταμινών, γενετικά τροποποιημένοι οργανισμοί, Healthclaims, αλλεργικές επιπτώσεις κλπ) 7 η εν λόγω εξέταση θα πρέπει να οδηγήσει σε αύξηση της διασάφησης και να συμβάλει στην εδραίωση της νομοθεσίας 7

13. καλεί την Επιτροπή να αυξήσει την διαφάνεια της κοινοτικής νομοθεσίας και να ενισχύσει τη συστηματική διαβούλευση με τους εκπροσώπους των καταναλωτών της γεωργίας, της βιομηχανίας και του εμπορίου 7

14. καλεί την Επιτροπή και τα κράτη μέλη να βελτιώσουν τη σαφήνεια και διαφάνεια του συστήματος της επιτροπολογίας 7

15. καλεί την Επιτροπή να διασφαλίσει την αποτελεσματική εφαρμογή των διατάξεων της εσωτερικής αγοράς στο μη εναρμονισμένο πεδίο του τομέα της διατροφής και να λάβει εν προκειμένω ιδιαιτέρως υπόψη της τις ανάγκες των καταναλωτών 7

16. καλεί την Επιτροπή να διασφαλίσει τη συνεπή εφαρμογή της αρχής της αμοιβαίας αναγνώρισης 7 επισημαίνει σχετικά ότι απαιτείται ενιαία κωδικοποίηση σε κοινοτικό επίπεδο σύμφωνα με τις επιταγές του Ευρωπαΐκού Δικαστηρίου 7

Διατήρηση ενός υψηλού επιπέδου προστασίας

α. επιστημονικές βάσεις

17. τονίζει ότι σε κάθε περίπτωση πρέπει να θεωρείται δεδομένο ότι τα τρόφιμα στα οποία έχει χορηγηθεί άδεια και τα οποία έχουν τεθεί σε κυκλοφορία ανταποκρίνονται στις αρχές της ποιότητας, της ασφάλειας και της προληπτικής προστασίας της υγείας 7

18. καλεί την Επιτροπή να δημιουργήσει μια μονάδα συντονισμού που να μεριμνεί ότι δεν θα επιτρέπεται η εμπορία τροφίμων που συνιστούν κίνδυνο για τον καταναλωτή και που να δημιουργήσει ένα δίκτυο έγκαιρης προειδοποίησης επί θεμάτων τροφίμων και ένα σύστημα επείγουσας απόσυρσης προΐόντων από την αγορά 7

19. επιδοκιμάζει την ιδέα της Επιτροπής για τη δημιουργία ειδικού φόρουμ στο οποίο θα συζητούνται ανοικτά η μετατροπή σε εθνικό δίκαιο και η εφαρμογή των κοινοτικών διατάξεων, και στο οποίο θα συμμετέχουν -εκτός από εκπροσώπους της Επιτροπής και των κρατών μελών- και εκπρόσωποι των αντίστοιχων οργανώσεων παραγωγών, της βιομηχανίας, του εμπορίου και των καταναλωτών 7 πιστεύει παρόλα αυτά ότι, για να διασφαλιστεί η συνοχή της νομοθεσίας, θα πρέπει να προβλέπεται και η συμμετοχή εκπροσώπων του Ευρωπαΐκού Κοινοβουλίου 7

20. καλεί την Επιτροπή να συνεχίσει την αναδιοργάνωση των επιστημονικών επιτροπών προς την κατεύθυνση της μεγαλύτερης διαφάνειας, της επιστημονικής επάρκειας και ανεξαρτησίας των μελών τους 7

21. αναγνωρίζει τη σημασία του να διασφαλιστεί ότι οι επιστημονικές επιτροπές υποστηρίζονται κατάλληλα έτσι ώστε να μπορούν να εκτελούν το έργο τους με τον καλύτερο δυνατό τρόπο, και καλεί συνεπώς την Επιτροπή να αναγνωρίσει την ανάγκη της εκπροσώπησης των καταναλωτών στις εν λόγω επιτροπές 7

22. επισημαίνει ότι η κοινοτική νομοθεσία τροφίμων στηρίζεται στη βασική αρχή της προληπτικής προστασίας της υγείας και της προστασίας των καταναλωτών 7 υπογραμμίζει ότι η σχετική πολιτική θα πρέπει να βασίζεται σε επιστημονική αξιολόγηση των κινδύνων η οποία θα συμπληρώνεται εν ανάγκη με την ανάλογη διαχείριση των κινδύνων, επί τη βάσει προληπτικής προσέγγισης 7

23. επιδοκιμάζει τη σύσταση μονάδας εκτίμησης του κινδύνου και καλεί την Επιτροπή να διασφαλίσει ότι θα αναπτύσσονται και θα εφαρμόζονται κατάλληλες και συνεπείς μέθοδοι της εκτίμησης του κινδύνου 7

24. θεωρεί ότι η εξαγγελθείσα μονάδα εκτίμησης κινδύνων θα πρέπει να λειτουργήσει στο πλαίσιο ενός θεσμικού συστήματος που θα συνδέει μεταξύ τους τις επιστημονικές επιτροπές, τις αρχές που είναι αρμόδιες για την έγκριση των προΐόντων και το συντονισμένο σύστημα έγκαιρης προειδοποίησης επί θεμάτων τροφίμων 7

25. καλεί την Επιτροπή να λάβει άμεσα υπόψη τις νέες επιστημονικές αντιλήψεις και να αναθέσει τη διεξαγωγή μακροχρόνιων μελετών 7 επισημαίνει πέραν τούτου την σημασία μιας ταχείας και αποτελεσματικής προσαρμογής της υφιστάμενης νομοθεσίας στις νέες επιστημονικές ανακαλύψεις 7

26. καλεί την Επιτροπή να μην βασίσει την μορφή και το περιεχόμενο της πολιτικής της μόνο σε επιστημονικά επιχειρήματα και στην αρχή της πρόληψης, αλλά επίσης και στις ανάγκες των καταναλωτών (consumer concern) 7

β. Ευθύνη

27. ζητεί από την Επιτροπή να αντιμετωπίσει τις ασάφειες που εμφανίζονται σε συνάρτηση με την πρωτογενή ευθύνη, όπως για παράδειγμα η έκταση της ευθύνης των γεωργών ή το ζήτημα μιας γενικής αλληλέγγυας ευθύνης, όταν ο παραγωγός του προΐόντος δεν μπορεί πλέον να προσδιορισθεί ή όταν δεν μπορεί πλέον να αποδειχθεί σε ποιό σημείο παραμελήθηκαν οι υγειονομικοί κανόνες 7

28. καλεί την Επιτροπή να συνεχίσει να βελτιώνει τη δυνατότητα ανίχνευσης σε ολόκληρη την τροφική αλυσίδα 7

29. θεωρεί θεμελιώδη αρχή το να παρέχουν οι παραγωγοί τροφίμων και οι καλλιεργητές επιστημονική απόδειξη ότι τα προΐόντα τους δεν ενέχουν κινδύνους για την υγεία των καταναλωτών 7

30. διαπιστώνει ότι όσον αφορά την πρωτογενή ευθύνη είναι απαραίτητη η παροχή συμπληρωματικών πληροφοριών σχετικά με τα χρησιμοποιούμενα στη γεωργία προκαταρκτικά προΐόντα (όπως π.χ. σπόροι, φυτοφάρμακα, λιπάσματα, ζωοτροφές, κλπ.) καθώς και η εγγύηση ότι οι παραγωγοί των προκαταρκτικών αυτών προΐόντων θα καθίστανται υπεύθυνοι για τα προΐόντα τους σύμφωνα με την οδηγία 85/374/ΕΟΚ 7

31. συμφωνεί ότι η ευθύνη για την ασφάλεια των τροφίμων πρέπει να γίνει δεκτή σε όλα τα στάδια της αλυσίδας τροφίμων, αλλά εμμένει ότι κάθε πρωταγωνιστής της αλυσίδας αυτής πρέπει να είναι υπεύθυνος για την ποιότητα του προΐόντος όταν αυτό φεύγει για το επόμενο τμήμα της αλυσίδας 7 δηλαδή, οι παραγωγοί γεωργικών προΐόντων είναι υπεύθυνοι για τα προΐόντα που φεύγουν από το αγρόκτημα, με πλήρη ευθύνη σε περίπτωση που προορίζονται για άμεση πώληση στο κοινό. Σε περίπτωση όμως που διανομείς, επεξεργαστές τροφίμων, μεταποιητές ή λιανικοί πωλητές, οι οποίοι έλαβαν πρώτες ύλες, ζωικές ή φυτικές, της απαιτούμενης ποιότητας, κάνουν σφάλματα με αποτέλεσμα ένα ελαττωματικό προΐόν, η ευθύνη πρέπει να γίνεται δεκτή μέχρι το σημείο στο οποίο παραβιάστηκαν κανόνες ή αναλήφθηκαν κίνδυνοι 7

32. καλεί την Επιτροπή να εξετάσει κατά πόσον υπάρχει ανάγκη συνάψεως εμπορικών συμφωνιών τύπου «Incoterms» στον τομέα των τροφίμων πρωτογενούς παραγωγής, προκειμένου να καταστεί σαφής η μεταβίβαση της ευθύνης 7

33. υπογραμμίζει ότι η ευθύνη για την ασφάλεια και την κατανάλωση των τροφίμων θα πρέπει να χωριστεί σε αντίστοιχους τομείς όπου κάθε παραγωγός τροφίμων θα μπορεί να θεωρείται ποινικά και αστικά υπεύθυνος ανάλογα με το βαθμό υπευθυνότητάς του 7

34. καλεί την Επιτροπή να υποβάλει πρόταση σχετικά με τη γενική ευθύνη για την ασφάλεια των τροφίμων και την υγεία, η οποία να καθορίζει σαφώς τις υποχρεώσεις της βιομηχανίας τροφίμων σε ό,τι αφορά την ασφάλεια των προΐόντων 7

35. ζητεί από την Επιτροπή να μεριμνήσει ώστε όλοι οι φορείς που τηρούν πλήρως την κοινοτική νομοθεσία τροφίμων να έχουν δυνατότητα προσφυγής εναντίον κάθε δίωξης πραγματοποιούμενης σε βάρος τους δυνάμει της περί ελαττωματικών προΐόντων οδηγίας 7

γ. Προσέγγιση «από το αγρόκτημα στο τραπέζι»

36. προσυπογράφει πλήρως την ολοκληρωμένη προσέγγιση»από το αγρόκτημα στο τραπέζι» και διαπιστώνει ότι η εν λόγω προσέγγιση, για να παραμείνει αξιόπιστη, πρέπει να έχει ως αποτέλεσμα μια παροχή πληροφοριών σχετικά με μεθόδους παραγωγής (π.χ. ζωοτροφές) και επεξεργασίας 7 τάσσεται υπέρ της παροχής, στο πλαίσιο της προσέγγισης αυτής, όλων των διαθέσιμων πληροφοριών για τους τρόπους παραγωγής, ώστε να αποκατασταθεί η εμπιστοσύνη των καταναλωτών 7

37. καλεί την Επιτροπή να καθιερώσει την αρχή της ενσωμάτωσης της προσέγγισης «από το αγρόκτημα στο τραπέζι», με συγκεκριμένες νομοθετικές πρωτοβουλίες όσον αφορά τις ευθύνες και τον έλεγχο 7

38. καλεί την Επιτροπή να ασκήσει αγωγή κατά του Συμβουλίου για τη μη τήρηση της προθεσμίας της 1ης Ιανουαρίου 1995 σε ό,τι αφορά τη λήψη μέτρων για τον έλεγχο της σαλμονέλας στις ωοτόκες όρνιθες 7

39. καλεί την Επιτροπή όπως, στο πλαίσιο της ολοκληρωμένης προσέγγισης «από το αγρόκτημα στο τραπέζι», λάβει ως αφετηρία την αρχή της προστασίας του περιβάλλοντος και ως στόχο της πολιτικής για τα τρόφιμα, τη βιώσιμη παραγωγή τροφίμων 7

40. καλεί την Επιτροπή να επεκτείνει την οδηγία για τις βιολογικές καλλιέργειες και στα ζωΐκά προΐόντα 7

δ. Μεταφορά του δικαίου και έλεγχος

41. κρίνει ότι η Επιτροπή θα πρέπει να κάνει μεγαλύτερη χρήση των ελεγκτικών της αρμοδιοτήτων ως «θεματοφύλακας των συνθηκών» και να παρεμβαίνει ταχύτερα κατά των κρατών μελών που δεν τηρούν τις απορρέουσες από την Συνθήκη υποχρεώσεις τους 7

42. καλεί τα κράτη μέλη να μεταφέρουν το κοινοτικό δίκαιο αποτελεσματικά στην εθνική τους νομοθεσία και να μεριμνήσουν ώστε οι κυρώσεις για τις παραβιάσεις του κοινοτικού δικαίου να είναι ισότιμες και να έχουν τα ίδια αποτελέσματα με τις κυρώσεις που προβλέπονται στις αντίστοιχες εθνικές διατάξεις 7

43. ζητεί αύξηση της χρηματοδοτικής υποστήριξης από τα κοινοτικά ταμεία των οργανικών και αειφόρων αγροτικών πρακτικών οι οποίες εκπροσωπούν, τόσο για τους καταναλωτές όσο και για το περιβάλλον, μια ελκυστική και υγιή εναλλακτική λύση στην εντατικοποιημένη γεωργία 7

44. ζητεί την εισαγωγή σε κοινοτικό επίπεδο αυστηρής ρύθμιση περί ζωοτροφών 7 τούτο ισχύει ιδιαίτερα για την ποσοτική δήλωση των συστατικών 7

45. συνιστά να υπάρχουν σαφείς κανονισμοί και συμβουλές σχετικά με τη χρήση και το περιεχόμενο τεχνητών προσθέτων ουσιών που χρησιμοποιούνται στην παραγωγή, όπως φυτοφάρμακα, ζιζανιοκτόνα και τεχνητά λιπάσματα, για να εξασφαλιστεί ότι τα χημικά κατάλοιπα στα φυτικά προΐόντα και στα υπόγεια και επιφανειακά ύδατα θα διατηρούνται σαφώς κάτω από τα νόμιμα ανώτατα όρια, προς εγγύηση της υγείας του καταναλωτή 7

46. πιστεύει ότι η προστασία των ζώων συμβάλλει αποφασιστικά στην ποιότητα και ασφάλεια των ζωικών προΐόντων διατροφής, και ότι, κατά συνέπεια, η σχετική νομοθεσία, συμπεριλαμβανομένων των σφαγείων και της μεταφοράς, δεν μπορεί να εξεταστεί αποκομμένη από το σύνολο της νομοθεσίας τροφίμων 7

47. πιστεύει ότι πρέπει να υπάρχει αυστηρή ρύθμιση προς πρόληψη της χορήγησης αντιβιοτικών σε ζώα για προφυλακτικούς λόγους - όπου δεν είναι απαραίτητο - αντί για τη θεραπεία συγκεκριμένων κτηνιατρικών καταστάσεων, προκειμένου να εξασφαλιστεί ότι τα κατάλοιπα αυτών των αντιβιοτικών δε θα διαδίδονται στο περιβάλλον και στην τροφική αλυσίδα, υπονομεύοντας την αποτελεσματικότητα των αντιβιοτικών στην καταπολέμηση βακτηριολογικών μολύνσεων στον άνθρωπο 7

48. ζητεί από την Επιτροπή να αναθεωρήσει τη νομοθεσία της Ε.Ε. σχετικά με τη χρήση αντιβιοτικών στις ζωοτροφές προκειμένου να αποφευχθεί οιαδήποτε άλλη χρήση τους παρά μόνον για θεραπευτικούς σκοπούς 7

49. αναγνωρίζει ότι οι Ευρωπαίοι αγρότες υπερηφανεύονται για την αποδοτική παραγωγή ορισμένων από τα καλύτερα πρωτογενή προΐόντα τροφίμων στον κόσμο, που μπορούν να αποτελέσουν τη βάση για μία υγιεινή διατροφή των πολιτών της Ευρώπης, και την ανάγκη σαφούς ρυθμιστικού πλαισίου προς διατήρηση και βελτίωση των υφιστάμενων υψηλών προδιαγραφών, ενθαρρύνοντας τους δεσμούς μεταξύ όλων των εμπλεκόμενων στον τομέα φορέων και εφαρμόζοντας σαφείς κανόνες επισήμανσης όσον αφορά την προέλευση των προΐόντων 7

50. καλεί τα κράτη μέλη να ανταποκριθούν καλύτερα στα καθήκοντά τους στο πλαίσιο του ελέγχου των τροφίμων και ζητεί από την Επιτροπή, παράλληλα προς το εσωτερικό εγχειρίδιο για τους ελεγκτές τροφίμων, να προσφέρει σε επίπεδο Ενώσεως προγράμματα επιμορφώσεως και εργαστήρια 7

51. καλεί την Επιτροπή να αναθέσει στο Κοινό Κέντρο Ερευνών και στο CEN την εκπόνηση βασικών και δειγματοληπτικών δοκιμών και μεθόδων ελέγχου 7

52. θεωρεί ότι οι κτηνιατρικές και φυτοϋγειονομικές ρυθμίσεις, συμπεριλαμβανομένων των τακτικών επιτόπιων ελέγχων στα κράτη μέλη και τις τρίτες χώρες που εξάγουν ζώα ή ζωικά προΐόντα στην Κοινότητα, είναι ζωτικό στοιχείο για την εξασφάλιση της ποιότητας και ασφάλειας των τροφίμων στην Ευρώπη 7

53. καλεί την Επιτροπή, για την κατανόηση του συστήματος HACCP (σύστημα ανάλυσης κινδύνων και κρισίμων στοιχείων ελέγχου) να παράσχει βοήθεια από εμπειρογνώμονες στις ΜΜΕ σε συνάρτηση με τις συστάσεις της οδηγίας για την υγεία (93/43/ΕΟΚ) 7

54. ζητεί κατηγορηματικά όπως όλα τα τρόφιμα που εισάγονται από τρίτες χώρες υπόκεινται στους ίδιους κανόνες με εκείνους που ισχύουν για τα προΐόντα εντός της Ευρωπαΐκής Ένωσης και επισημαίνει ότι η προώθηση διεθνών εμπορικών σχέσεων στον τομέα των τροφίμων δεν θα πρέπει να αποβεί εις βάρος της προστασίας της δημόσιας υγείας, των συνθηκών διαβίωσης των ζώων και της μέριμνας για το περιβάλλον που επιδεικνύει η Ευρωπαΐκή Ένωση 7

55. καλεί την Επιτροπή να προωθήσει την εδραίωση και την κωδικοποίηση της οδηγίας 79/112/ΕΟΚ για την επισήμανση των προΐόντων, που να βασίζεται στην ισχύουσα αρχή της λειτουργικής επισήμανσης, δηλαδή η υποχρεωτική σήμανση των τροφίμων να περιλαμβάνει πληροφορίες απαραίτητες για το διαχωρισμό και τη χρησιμοποίηση των προΐόντων 7

56. καλεί την Επιτροπή, με στόχο τη διασφάλιση της καλής λειτουργίας της εσωτερικής αγοράς και της δημόσιας υγείας, να αποκαταστήσει τις διαπιστωθείσες ελλείψεις σε ό,τι αφορά την εφαρμογή υφιστάμενων μεθόδων ελέγχου προς χάριν ενιαίων και αυστηρότερων ελέγχων 7

57. δέχεται την αξία των συστημάτων ανάλυσης των κινδύνων και κρίσιμων σημείων ελέγχου (HACCP), αλλά δεν πιστεύει ότι μπορούν να υποκαταστήσουν τις σαφείς διατάξεις χωρίς πλήρη αξιολόγηση των συνεπειών και επιπτώσεών τους, ιδίως επί των μικρών γεωργών και επεξεργαστών τροφίμων 7

58. καλεί την Επιτροπή να εξετάσει κατά πόσον το σύστημα HACCP μπορεί πράγματι να εφαρμοστεί σε μικρές και μεσαίες αγροτικές εκμεταλλεύσεις 7

59. συστήνει να βελτιωθεί ο κανόνας για τη συλλογή και ταξινόμηση των πληροφοριών για τις νόσους των ζώων, προκειμένου να προσδιορίζεται εάν μία νόσος αποτελεί πραγματικό πρόβλημα και απαιτεί σχετική δράση 7

ε. Ενημέρωση των καταναλωτών

60. καλεί την Επιτροπή, παράλληλα προς τις απλές και σαφείς διατάξεις για την επισήμανση, να αναπτύξει και άλλες πηγές ενημερώσεως των καταναλωτών (π.χ. νέα μέσα ενημέρωσης) 7

61. καλεί την Επιτροπή να ταχθεί, ενόψει της μείωσης των κινδύνων μόλυνσης των ανθρώπων από τα ζώα και στο πλαίσιο της οδηγίας 92/117/ΕΟΚ, υπέρ της αυστηρότερης και ταχύτερης αντιμετώπισης των πηγών μόλυνσης από πλευράς των κρατών μελών 7

62. καλεί την Επιτροπή να προβεί στην καταγραφή και την αξιολόγηση της σχετικής με την επισήμανση νομοθεσίας και κατόπιν τούτου να υποβάλει προτάσεις για σαφείς, κατανοητές και πλήρους εμβέλειας απαιτήσεις σχετικά με την επισήμανση των τροφίμων 7

63. τάσσεται υπέρ της ιδέας του να αντικατασταθούν οι κάθετες οδηγίες από οριζόντιες οδηγίες, ώστε να επιτευχθεί μεγαλύτερη συνοχή και σαφήνεια στη νομοθεσία που αφορά τα τρόφιμα και εφιστά την προσοχή στο γεγονός ότι η βελτίωση της συνοχής δεν θα πρέπει να γίνει σε βάρος των σημερινών υψηλών προδιαγραφών προστασίας και ποιότητας και ότι μπορεί να εξασφαλιστεί με ικανοποιητικό τρόπο μόνο μέσω μιας νομοθεσίας ειδικά σχεδιασμένης σε συνάρτηση με τα προΐόντα 7

64. επιδοκιμάζει την πρόταση της απομάκρυνσης από την καταγραφή των σύνθετων συστατικών και ζητεί την πλήρη επισήμανση των συστατικών με κατάλληλες πληροφορίες για τον όλο και αυξανόμενο αριθμό των ατόμων που υποφέρουν από τροφικές αλλεργίες 7

65. εμμένει ώστε τα τρόφιμα που πωλούνται χύμα να φέρουν επιγραφή ευδιάκριτη για τον καταναλωτή 7

66. καλεί την Επιτροπή να θεσπίσει νομοθεσία για τις προσφυγές σε σχέση με τα τρόφιμα ώστε να διασφαλιστεί μεταξύ άλλων ότι τα λεγόμενα «Healthclaims» επιτρέπονται μόνο στην περίπτωση που αυτά ελέγχονται και εγκρίνονται από έναν ανεξάρτητο οργανισμό της Ενώσεως και καλεί την Επιτροπή, εκτός αυτού, να απαγορεύσει και στο μέλλον διαφημιστικά μηνύματα που αναφέρονται σε τρόφιμα με θεραπευτικές ή προληπτικές ιδιότητες 7 αντίθετα θα πρέπει να επιτρέπεται η γνωστοποίηση της θρεπτικής αξίας και μέθοδοι υγιεινής διατροφής καθώς και η σημασία της για την υγεία ή τη μείωση του κινδύνου ασθενειών, όταν βασίζονται σε επαρκείς και αναγνωρισμένες επιστημονικές αποδείξεις και μόνο στην περίπτωση που ελέγχονται και εγκρίνονται από έναν ανεξάρτητο οργανισμό της Ενώσεως 7

67. καλεί την Επιτροπή να διευκολύνει την πρόσβαση στην υγιεινή κατανάλωση των τροφίμων μέσω τυποποιημένης, σαφούς και ευδιάκριτης επισήμανσης σε ολόκληρη την ΕΕ, επί τη βάσει έρευνας για την εξεύρεση της μορφής που θα εξυπηρετεί καλύτερα τους καταναλωτές 7

68. υποστηρίζει την πρόθεση αναθεώρησης της οδηγίας για τη σήμανση των τροφίμων με σκοπό τη βελτίωση της συνοχής και της σαφήνειας 7

69. επιβεβαιώνει την επιτακτική ανάγκη προληπτικής προσέγγισης όσον αφορά την αξιολόγηση των αιτήσεων για διάθεση στην αγορά γενετικώς τροποποιημένων οργανισμών (ΓΤΟ) που πρόκειται να εισέλθουν στην αλυσίδα τροφίμων και ζητεί την δημιουργία σαφούς προσδιορισμού των γενετικά τροποποιημένων αγαθών ή συστατικών τροφίμων με συνεπή, συνεκτική και ενημερωμένη επισήμανσή τους, όποτε έχει εγκριθεί η χρησιμοποίησή τους 7

70. ανησυχεί βαθύτατα για το γεγονός ότι η Επιτροπή δεν μπόρεσε μέχρι σήμερα να θεσπίσει εκτελεστικές διατάξεις με τις οποίες να καθιερώνεται σαφής και ομοιόμορφη σήμανση, που απαιτούνται για να υλοποιηθεί στην πράξη ο κανονισμός του Ευρωπαΐκού Κοινοβουλίου και του Συμβουλίου (ΕΚ) 258/97 σχετικά με τα νέα τρόφιμα και τα νέα συστατικά τροφίμων (όπως ζητούσε το Κοινοβούλιο στο ψήφισμά του της 12ης Ιουνίου 1997 για το ίδιο θέμα ((ΕΕ C 200 της 30.6.1997, σελ. 147))) ή να επιτευχθεί συμφωνία επί λεπτομερών προτάσεων για την επισήμανση της γενετικώς τροποποιημένης σόγιας και του αραβοσίτου, σύμφωνα με την απαίτηση του άρθρου 3 του Κανονισμού της Επιτροπής (ΕΚ) 1813/97 σχετικά με την υποχρεωτική ένδειξη στην ετικέτα ορισμένων τροφίμων που παράγονται από γενετικώς τροποποιημένους οργανισμούς επιμέρους συστατικών διαφορετικών από εκείνα που προβλέπει η οδηγία 79/112/ΕΟΚ 7

71. προτείνει ως εκ τούτου να βασίζεται ένα πραγματικό σύστημα επισήμανσης των ΓΤΟ στα παράγωγα των τεχνικών της γενετικής μηχανικής και όχι σε αυθαίρετες μετρήσεις καταλοίπων στο τελικό προΐόν,

72. ζητεί να αναπτυχθούν επειγόντως λεπτομερή κοινοτικά κριτήρια για την θετική επισήμανση τροφίμων και συστατικών τροφίμων που παράγονται χωρίς τη γενετική μηχανική, όπως προβλέπεται στην αιτιολογική σκέψη 10 του κανονισμού για τα νέα τρόφιμα και σύμφωνα με τον σκόπιμο αποκλεισμό της χρήσης της γενετικής μηχανικής στην οργανική γεωργία 7

Η εξωτερική διάσταση

73. καλεί την Επιτροπή και τα κράτη μέλη να καταβάλουν όλες τις δυνατές προσπάθειες για να επιτευχθεί θετική έκβαση των διαπραγματεύσεων όσον αφορά την προσχώρηση της Κοινότητας στην επιτροπή του Codex Alimentarius 7

74. σημειώνει ότι ο Codex Alimentarius δεν δέχεται τις ανησυχίες των καταναλωτών ως βάση για την καθιέρωση διεθνών προτύπων και καλεί την Επιτροπή να δρομολογήσει μια διαδικασία διαλόγου σχετικά με τον τρόπο μελλοντικής συνεργασίας των νέων επιστημονικών επιτροπών της Επιτροπής και των ομολόγων επιστημονικών επιτροπών του Codex Alimentarius για τη διευθέτηση των διαφορών 7 καλεί επίσης την Επιτροπή να καταβάλει κάθε δυνατή προσπάθεια για την τροποποίηση των διαδικασιών λήψης αποφάσεων εντός του Codex Alimentarius κατά τρόπον ώστε να ανταποκρίνονται καλύτερα στον πραγματικό αντίκτυπο των κανόνων Codex αφότου υφίσταται ο ΠΟΕ

75. καλεί την Επιτροπή να υποβάλει τις αναγκαίες προτάσεις, ούτως ώστε να πραγματοποιηθούν επιλογές όσον αφορά τον τρόπο ενσωμάτωσης στην μελλοντική νομοθεσία μη επιστημονικών κριτηρίων που επηρεάζουν την αποδοχή των τροφίμων εκ μέρους του καταναλωτή 7 επισημαίνει την ανάγκη να περιληφθούν ρητώς παρόμοια κριτήρια στο σκεπτικό της νομοθεσίας, κατά τρόπον ώστε να μπορεί η Ευρωπαΐκή Ένωση να προβεί, με περισσότερες πιθανότητες επιτυχίας, σε λογικές πολιτικές επιλογές, ικανές να σταθούν σε ένα παγκόσμιο πλαίσιο 7

76. καλεί την Επιτροπή να εργασθεί ενεργά για τον κατάλληλο δημοκρατικό έλεγχο και τη διαφάνεια καθώς και την αυξανόμενη συμμετοχή των καταναλωτών σε όλα τα στάδια της διαδικασίας λήψης απόφασης στο πλαίσιο του Codex Alimentarius 7

77. καλεί την Επιτροπή να λάβει προληπτικά μέτρα ενόψει ενδεχομένων αμφισβητήσεων της κοινής νομοθεσίας τροφίμων εκ μέρους των αρμοδίων οργάνων του ΠΟΕ, ζητώντας από τις οικείες επιστημονικές επιτροπές να υποβάλουν πλήρες επιχειρηματολόγιο βασισμένο στην αρχή της πρόληψης 7

78. καλεί την Επιτροπή και τα κράτη μέλη να ρυθμίσουν κατά προτεραιότητα την ασφάλεια και την προστασία των καταναλωτών για να διασφαλιστεί ότι οι μελλοντικές συμφωνίες εμπορίου και οι διαπραγματεύσεις στο πλαίσιο του ΠΟΕ αναγνωρίζουν τη σημασία των νόμιμων ανησυχιών των καταναλωτών, συμπεριλαμβανομένων των ηθικών και θρησκευτικών ανησυχιών σχετικά με ορισμένους τρόπους παραγωγής 7

79. καλεί την Επιτροπή όπως κατά την μελλοντική ανανέωση των εμπορικών συμφωνιών στο πλαίσιο του ΠΟΕ και του Codex Alimentarius, θεωρήσει ως καθοριστικό κριτήριο την ασφάλεια, την προστασία και την υγεία των καταναλωτών, όπως έχουν καθορισθεί στην Ευρώπη 7

80. καλεί την Επιτροπή να μην καταργήσει επ' ουδενί την απαγόρευση της χρησιμοποίησης ορμονών στο κρέας και να δεχθεί, ει δυνατόν ως δράση έκτακτης ανάγκης, την καταβολή ενδεχόμενων προστίμων ή δασμών 7

81. καλεί την Επιτροπή, το Συμβούλιο και τα κράτη μέλη να ζητήσουν αναθεώρηση της συμφωνίας σχετικά με τα υγειονομικά και φυτοϋγειονομικά μέτρα του ΠΟΕ, κατά τρόπον ώστε να επιβεβαιωθεί η υπεροχή της αρχής της πρόληψης και των απαιτήσεων υγείας και ασφάλειας έναντι του ελεύθερου εμπορίου 7

82. καλεί την Επιτροπή να συμβάλει στη διασφάλιση της μεγαλύτερης συμμετοχής των καταναλωτών στη διαδικασία λήψης απόφασης στο πλαίσιο του Codex Alimentarius 7

83. καλεί την Επιτροπή και τα κράτη μέλη να ταχθούν υπέρ της ανάπτυξης κριτηρίων που να αναγνωρίζουν τα αιτήματα των καταναλωτών ως πιθανή βάση της πολιτικής για τα τρόφιμα - παράλληλα προς τα επιστημονικά κριτήρια και την αρχή της πρόληψης 7

84. καλεί την Επιτροπή να αναθεωρήσει τα σημερινά νομοθετικά κείμενα, κατά τρόπον ώστε να καταστεί σαφές ότι βασίζονται στις αρχές της πρόληψης και της προτεραιότητας της υγείας και της ασφάλειας των καταναλωτών και καλεί επιπλέον την Επιτροπή να ενσωματώσει στο κείμενο των νομοθετικών προτάσεων αιτιολογήσεις των μέτρων, όπως π.χ.: αρχή της πρόληψης ή προστασία των καταναλωτών 7

85. καλεί την Επιτροπή όπως κατά την προετοιμασία της διεύρυνσης της Ευρωπαΐκής Ένωσης προσδώσει επαρκή προσοχή στην εκ μέρους των υποψηφίων κρατών μελών αποδοχή του κοινοτικού κεκτημένου στον τομέα της νομοθεσίας για τα τρόφιμα και στην σχέση μεταξύ γεωργίας, δημόσιας υγείας και πολιτικής για τα τρόφιμα 7

86. πιστεύει ότι οι έλεγχοι των εισαγωγών τροφίμων από τρίτες χώρες πρέπει να εφαρμοστούν με αυστηρότητα και να επεκταθούν ώστε να περιλαμβάνουν ελέγχους επί των διαφόρων κριτηρίων παραγωγής, όπως η υγιεινή, η προστασία των ζώων, καθώς και η περιβαλλοντική και η κοινωνική συμβατότητα, καθώς και ελέγχους στις εισαγωγές ζωντανών ζώων προς σφαγή 7

87. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τις κυβερνήσεις των κρατών μελών.